Papua New Guinea artist Pax Jakupa ibin stap insait long wanpla Symposium em Pacific Artists Association ibin redim long Museum of Anthropolgy long Vancouver, Canada.
Ol i kolim Paradise Lost.
Long hap, em ibin hap blong 13 Pacific artist, husait i kisim wok blong ol long soim long ol pipol blong Canada na tu, long salim. Moa longen, long strongim ol wan wan wok blong ol, ol ibin stori wantaim ol pipol long hao na wai, art wok blong ol stanap strong, maski ol 'material' blong mekim ol bilas, i sanis.
Long Pax Jakupa, em i nambawan taim long go long Canada. Em i tok, em ibin bungim ol First Nations, ol as-ples pipol blong Canada we ol i stori long sidaun na laif blong ol, na taem ol i harim stori blong Pax, olsem em i stap long ples stret, 'oli karai."
"Ol i karai bikos ol i lusim ples na kastom na mak blong ol, Pax Jakupa i tok.
"Tasol mi laenim planti samting long ol."
Wanpla samting em i nupla, em long displa trip igo long Canada,, em long kisim halvim long 'crowd sourcing' - askim ol frens na artist network long halvim wantaim trevel blongen.
Wantaem halvim blong planti ol artist network olsem Tony Sowersby, wanpla Australia Artist husait ibin igo wantaim em long Canada na Deb Chapman, wanpla long ol meri i sapotim wok blong Pax long PNG na Australia, displa wokabaut ibin kamap. [RedioAustralia| ABC]
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn